== Praktisk og politisk gerning ==
Ved siden af de videnskabelige arbejder har Thomsen, som nævnt, udfoldet en meget betydelig praktisk virksomhed. Fra [[1861]]-[[1894|94]] var han medlem af [[Borgerrepræsentationen]] i København, hvor han med anerkendt dygtighed og stor myndighed repræsenterede den tekniske indsigt og sagkundskab og i mange tilfælde lagde det afgørende lod i vægtskålen. 1863 var han medlem af kommissionen angående forandringer i kongerigets mål- og møntsystem, fra 1882 medlem af [[Københavns Havn|Havnerådet]] i København. [[1883]]-1902 var han direktør for Den polytekniske Læreanstalt, hvor han gennemførte væsentlige reformer i undervisningen. Efter udgivelsen af ''Thermochemische Untersuchungen'' var han i lang tid beskæftiget med udarbejdelsen af forslag og planer til de nye bygninger for Den polytekniske Læreanstalt og senere for universitetets kemiske laboratorium, det skyldes uden tvivl for en ikke ringe del hans anseelse og energi, at disse bygninger blev rejste.
Kemi Erhvervsliv Lister_over_personer Videnskab Ledelse Organisationer Naturvidenskab Uddannelsesinstitutioner Universiteter Ledere